text: · تحضر الحشوة : تخلط اللحمة النية و الرز و البهارات و دبس البندورة و القليل من الماء و تترك الحشوة حتى الانتهاء من اعداد الكوسا و بقية الخضار في حال استعمالها و ذلك لمدة نصف ساعة تقريباً .
text: #000005
text: · تغسل حبات الكوسا ثم تقطع رؤوسها و تغمس بالقليل من الملح و تترك لمدة عشر دقائق , هذه المرحلة هدفها تطرية رؤوس الكوسا كي لا تتشقق أثناء الحفر .
text: #000006
text: · تحشى حبات الكوسا و الفليلفة بالحشوة المجهزة من دون ضغط و يترك مقدار نصف عقدة اصبع من كل حبة بدون حشو لأن حبات الأرز ستنتفخ عند الطبخ .
text: #000008
text: · يغطى قاع طنجرة ببضع من عظام الخاروف ثم ترتب حبات المحشي فوقهم .
text: #000009
text: · يذوب رب البندورة بالقليل من الماء ثم يضاف الثوم و النعناع و الحصرم و الملح و كمية من الماء تكفي لغمر المحشي , يمكن زيادة كمية الحمض حسب الرغبة .
text: #000010
text: · يغطى الكوسا محشي بطبق مسطح و يوضع فوقه ثقل كي لا تخرج حبات الأرز أثناء الطبخ ثم يغمر بالماء و يوضع على نار متوسطة حتى يغلي .
text: #000011
text: · بعد أن يغلي المرق تهدى النار و تغطى الطنجرة و تترك لمدة ساعة و نصف أو حتى يبضج الكوسا .
text: #000012
text: · يقدم المحشي كوسا ساخناً مع الفجل و النعناع الطازج و الفليلفة الحرّة و بجانبه طبق من المرق الحامض اللذيذ .
text: #000013
text: في حال استخدام أكثر من نوع يصف الباذنجان أولا و فوقه القرع و فوقه الكوسا و أخيراً الفليلفة الحمراء .
text: #000014
text: وصفات تانية ممكن تعجبك
text: #000015
text: الله الله عالمحشي وصلت ريحته لعندي
  ياستي يسلموا ايديكي والمحشي من الاكلات الصعبة نوعا ما...خصوصي قصة الفلفلة من شي سنة تقريبا سافرت حماتي وقررت اعمل محشي من اوله لاخره من الحفر للحشي للطبخ والمشكلة انه عمي ابو زوجي بينتزع مرائه اذا المحشي مخبوص .. :upset جربت اشتغل ومع انه طلع عندي مصابين وجرحى كتير بعملية الحفر بس مايئست لانه كمية المحشي كانت خمسة كيلو يعني بيطلع طبخة قد مانقص :grin المهم مع كل كوساية احشيها اقرأ اية الكرسي وقيسها واوزنها وقلبها ...بس شو طلع محشي تحفة بالاخير وبشهادة الشهود :grin
text: #000017
text: المحشي لحالوبيجنن كيف لو كانت بحمض الحصرم
text: #000020
text: بس بدي اسألك منى مشان التارت انا عملتو من يومين طلع كتير قاسي وصار يتكسر اثناء التقطيع
text: #000023
text: وانا عم اعجن ماصار متل الرمل كانت لينة مع انو كل المكونات باردة حتى الطحين والزبدة كانت قاسية حجر من البرودة
text: #000027
text: جيبي الفليلفة و الفجل على بال ما جهز الطاولة , بس كتري الفليلفة الحدة , انا بحبها كتيرر جنب المحشي :zzz
text: #000030
text: يا ستي انا اول محشي ساويته صار مصافي و بعدها حولت الاكلة من محشي لمتومة :grin
text: #000031
text: معقول في فرق بينو وبين طحين الحلويات؟؟
text: #000041
text: سلام عليكم منونةبس حبيت اخبرك أنامن يومين عملت هل المحشي هو صحيح كانوا محشيات الكوسا حجم عائلي بس والله هادا يللي كان متوفر المهم طله المحشي كتيير طيب بس اناضفت شغلة يعني بما غنو انا إستعملت حمض الليمون لعدم توفر حمض الحصرم ضفت معلقة صغيرة من السماق للمرقة وكتيير طلعت طيبة يسلموا إيديك يا منى على هل الوصفات والله ينولك مراد قلبك ويوفقلك قطاطك يا رب بهل الأيام الفضيلة
text: #000042
text: انا بعرف انها وصفة بتجنن ونوع الزبدة كان من افخر انواع الزبدة
text: #000049
text: مممم هلا غادة اختي شرفتي الموقع و نورتيه
  اختي عم يطلع مخبوص من طريقة الحشي نوعية الرز ما الها علاقة, هادا هو السبب , بقى فيك تجربي مرة تانية و تكون الحبة نافصة شي نص عقدة اصبع و يا رب يزبط معك هل المرة
text: #000057
text: يا ستي ما في أطيب من المحشي الحلبي.
  أنا حماتي يتعمل شغلة صغيرة بتخلي نكهة محشيها غير.
  قبل ما تحطت المرقة للمحشي ، يتقلي التوم و النعناع اليابس مع شوية سمنة شي دقيقة و بتحط معهم معلقة دبس البندورة و بتخيلها شي دقيقة تانية بعدين بتحط التقلاية على المحشي و بتضيف الماي و باقي مكونات المرقة و بتكمل طبخو عادي، و فعلاَ نكهة المرقة بتطلع غير عن لما ينحط الثوم بدون تقلاية.
text: #000060
text: لك ما حليلو الليميت تبع الدخول للموقع يخلص إلا بنص رمضان ؟؟؟؟؟ .. يا ستي مين قدك، الكل بدو يفوت يعمل من هالأكلات الطيبة
text: #000063
text: بس تأخر أول الشهر ليرجع يفتح الموقع ههههه عملت محشي كوسا من كام يوم وأخدت الطبخة من ماما، ما كتير بتختلف عن مقاديرك. بس أنا غلللللطت وكترت بهارات بالحشوة وحطيت كزبرة زيادة وووووو ... لذلك لما تاني مرة عملت غير محشي تاني يوم، ما حطيت للحشوة إلا متل ما حكيتي ... يا عيني على كلامك. وأنا عم اتحزر: يا ترى منى شو بتكون حاطة ؟ ههههههه
text: #000064
text: بس بدي اسألك حمض أو منقوع التمر الهندي ؟ حمض البندورة ما بيكفي ؟
  عملت غير محشي تاني يوم وما عملتو بالبندورة وإنما بمرقة حامضة. حطيت ليمون ودبس رمان :roll طلعت طيبة ماشي حالها، قولتك انتي بيغنوا ولا إجباري اللي حكيتي عليون ؟ يعني للمرات الجاية ...
text: #000065
text: هلا شوفي كل شي و اله شي , محشي الكوسا بيصير باكتر من طريقة , اما بندورة و بصل و ملح و بهار , هي مسقعة البندورة , و اما متل مو كتوب بهل الوصفة و ما فيكي تغيري فيها شي والا بتنقص الطعمة , و اما مع ثوم و ملح و بهار و هادا من دون بندورة و بيتقدم مع اللبن و إما مع الشوكي او الكماية و ملح و بهار و بس و كمان هادا مع اللبن :zzz
text: #000070
text: انا بدي محشيييي جوعتيني وانا مرضانة مو قدرانة ساويه الله يسامحك وانا حاولت اعمل محشي من فترة ومع انو الكوسا اللي بهالبلد بتشبه كلشي الا الكوسا عملتا وحشيت بطاطا وبندورة وطلع وللأمانة ماشي حالو لانو دبس البندورة اللي عندي معو دبس فليفلة فما طلعت المرقة طيبة بس لما بنزل عسوريا بدي اترك شنطاية السفر واطالع معي شنطاية طنجرة المحشي :grin
text: #000075
text: مراحب منون ياستي هلا حطيت طنجرة المحاشي عالنار وشتغلت متل مو مكتوب خطوة خطوة بس بدل الحصرم ليمون لانو ماعندي :sigh وجوزي الحباب قرر يساعدني قام جبلي اللاب توب عالمطبخ وحملي ياه قلي حاج تروحي وتجي وانتي عم تطلعي عالوصفة خدي تاكدي هون وقعد يعطيني تعلميات على كتري المرقة ومدري شو المهم بس يادن وادوقو بقلك عالنتيجة ويسلمو ايديك يااحلى منى
text: #000076